open-index/open-wikipedia-markdown huggingface dataset:
חואן פאבלו אנחל

**חואן פאבלו אנחל אראנגו** (ספרדית: Juan Pablo Ángel Arango; נולד ב-24 באוקטובר 1975 בעיר מדיין) הוא כדורגלן עבר קולומביאני ששיחק בעמדת החלוץ בין היתר בליגה האנגלית ונבחרת קולומביה.

## ביוגרפיה
אנחל החל את הקריירה המקצועית שלו בשנת 1993 בקבוצת אתלטיקו נסיונל הקולומביאנית ובשנת 1994 עזר לה לזכות באליפות קולומביה בכדורגל. בשנת 1997 עבר לריבר פלייט מליגת העל הארגנטינאית, תחילה כמחליפו של הרנן קרספו ועד מהרה הפך ליקיר אוהדי הקבוצה. הוא זכה עם ריבר פלייט באליפות ארגנטינה והיה מלך השערים בטורניר אפרטורה בשנת 2000 עם 13 הבקעות. לאחר מכן עבר לאסטון וילה האנגלית, אשר רכשה אותו בינואר 2001 תמורת סכום שיא של 9.5 מיליון ליש"ט.

אנחל סבל מקשיי הסתגלות לאורח החיים באנגליה, דבר שהשפיע על יכולתו באסטון וילה. אנחל יצא מתקופת המשבר ואת עונת 2003/04 סיים עם 23 שערים במסגרות השונות, מתוכם 16 בפרמייר ליג האנגלית. בעונת 2004/05 חלה ירידה בתפוקתו של והוא הבקיע רק 7 שערים. ב-2005/06 עם הגעתו של המאמן האירי דייוויד אולירי חל פיחות במעמדו בעקבות החטאת שני פנדלים במשחק אחד. שנה אחר כך הוא כבש 7 שערים, אך הגעתם של מילאן בארוש, אשלי יאנג וג'ון קארו למועדון דחקה אותו החוצה. בסך הכל, כבש עבור אסטון וילה 66 שערים ב-205 משחקים.

ב-17 באפריל 2007 הודיעה הנהלת הרד בול ניו יורק מליגת ה-MLS האמריקאית על הצטרפותו של אנחל לקבוצה. הוא ערך את הופעת הבכורה ב-8 במאי 2007 מול הלוס אנג'לס גלאקסי של דייוויד בקהאם וכבש בבעיטה חופשית בהפסד 1–3. הוא סיים את העונה עם 19 שערים ו-5 בישולים ב-24 משחקים. אנחל שיחק שנה שנייה בקבוצה והפך לכובש המצטיין שלה ולשחקן הראשון בהיסטוריה של הרד בולס שכובש ב-6 משחקים ברציפות.

ב-19 בינואר 2011 הצטרף ללוס אנג'לס גלאקסי לחצי עונה. ב-17 באוגוסט חתם בצ'יבאס ארצות הברית, בעונתו הראשונה הבקיע 7 שערים בתשעה משחקים.

## נבחרת קולומביה
בנבחרת ארצו, אנחל לא השאיר יותר מדי רושם חיובי. היה שותף לכישלונות של הנבחרת להעפיל ממוקדמות גביע העולם בדרום אמריקה ב-2002 וב-2006 ולא השתתף באף טורניר קופה אמריקה. בסך הכל כבש במדי הנבחרת 9 שערים ב-33 משחקים.

## קישורים חיצוניים

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:כדורגלני אתלטיקו נסיונל
קטגוריה:כדורגלני ריבר פלייט
קטגוריה:כדורגלני אסטון וילה
קטגוריה:כדורגלני ניו יורק רד בולס
קטגוריה:כדורגלני לוס אנג'לס גלאקסי
קטגוריה:כדורגלני צ'יבאס ארצות הברית
קטגוריה:כדורגלני נבחרת קולומביה
קטגוריה:מדיין: כדורגלנים
קטגוריה:ילידי 1975
ספרי אמ"ת

שמאל|ממוזער|250px|תחילת ספר תהילים
**סִפְרֵי אֱמֶ"ת** הוא כינוי לשלושת הספרים הראשונים בקובץ הכתובים בתנ"ך – **[[ספר איוב|איוב]]**, **[[משלי]]** ו**[[תהילים]]**. השם נובע מראשי התיבות של שמות הספרים. הספרים נכתבו בסגנון שירי, אך כל אחד מהם שייך לסוגה ספרותית שונה. ספרי איוב ומשלי נכללים ב"ספרות החכמה", בעוד ספר תהילים מוגדר כספר מזמורים.

בכל מסורות סידור ספרי התנ"ך, שלושת הספרים נמצאים זה לצד זה, אך לא תמיד באותו הסדר. לפי מסורת חז"ל, סדר הספרים הוא תהילים-איוב-משלי, כפי שמופיע בכתבי יד ספרדיים ובכתר ארם צובא. לעומת זאת, בכתבי יד אשכנזיים ובספרי התנ"ך המודפסים, הסדר הוא תהילים-משלי-איוב. הסדר המקובל ב הנוצרית הוא איוב-תהילים-משלי.

## טעמי אמ"ת

ספרי אמ"ת נבדלים משאר ספרי התנ"ך בשיטת טעמי המקרא הנהוגה בהם, וקריאתם מתבצעת במנגינה שונה מזו של שאר הספרים. למרות צורתם הזהה של חלק מהטעמים, תפקידם התחבירי שונה מבשאר המקרא. נגינתם של אלה אינה ידועה כלל במסורת אשכנז, אבל לבני עדות המזרח וליהודי תימן קיימת מסורת מוזיקלית מיוחדת לכל אחד מהספרים.

## לקריאה נוספת
* מרדכי ברויאר, **טעמי המקרא בכ"א ספרים ובספרי אמ"ת**, ירושלים תשמ"ב
* מרדכי ברויאר, **הטעמים בספרי אמ"ת**, מבוא לספר תהלים עם פירוש דעת מקרא.

## קישורים חיצוניים

*לימוד טעמי אמ"ת לפי מסורת ארם צובה.
* מדריך קצר, ללימוד טעמי אמת.

קטגוריה:ספרי כתובים
קטגוריה:מושגים ביהדות
א-שאם

**א-שאם** (בערבית: **الشأم**, אל-שאם) – המילה נגזרת מערבית: "שמאל" (شمال) בהוראת צפון, וזאת משום שהייתה א-שאם ממוקמת צפונית לחיג'אז וההפך מן ימן (תימן) שמדרום לחיג'אז. גאוגרפים מוסלמים סוברים שתיבת "א-שאם" נגזרה משמו של '''שם''' בנו של נוח המקראי שבניו התיישבו בארץ זו, ונראה שהראשון להפצת סברה זו היה המלומד הערבי אבו אל-פידאא. השם שימש כשמה של ארץ ישראל גם ברובד העברית של ימי הביניים.

## הערות שוליים
אספות הבחירה באיווה

שמאל|ממוזער|250px|אספת בחירות דמוקרטית באיווה, 2008
**אסיפות הבחירה באיווה** (באנגלית: **Iowa caucuses**) הן, מאז 1972, ההתמודדות המוקדמת ביותר בשנת הבחירות, במסגרת הבחירות המקדימות לנשיאות ארצות הברית.

בשל היותה ההתמודדות הראשונה היא שימשה לא פעם כמקפצה של מועמדים צדדיים, ואפילו אלמוניים לעמדת מפתח בבחירות, כמו ג'ורג' מקגוורן ב-1972, ג'ימי קרטר ב-1976 וג'ורג' הרברט ווקר בוש ב-1980 (אף על פי שלבסוף הוא לא זכה במינוי, אלא הפך לסגנו של רונלד רייגן). גם ג'ון קרי חזר למרוץ ב-2004 בזכות ניצחון מפתיע באיווה אחרי שמסע הבחירות שלו נראה ככושל וניצח בו. אולם ניצחון באיווה הוא לא תנאי הכרחי לזכייה במרוץ. כך למשל ביל קלינטון כלל לא התמודד במדינה באופן רציני ב-1992, מפני שאחד המועמדים באותה מערכת בחירות היה סנאטור מאיווה.

ההתכנסויות לאסיפות הבחירה באיווה בקרוב ל-2000 מקומות ברחבי המדינה נערכות בשעות הערב. מכל מפלגה יכולים להשתתף בתהליך מצביעים הרשומים כחברי מפלגה, אולם ניתן להירשם כחבר מפלגה במקום ובאופן מיידי.

בשיטה זו אין קלפיות או פתקי הצבעה. כמו כן לא מצביעים בדואר, כנהוג בכמה מדינות. במקום זאת מתכנסים המצביעים, שהם ברובם פעילים פוליטיים ולכן רק כ-10% מכלל המצביעים, עם חבריהם במקום ציבורי ודנים דיון פוליטי במועמדים. בסיכומן של ההתוועדויות האלה בוחרים המצביעים את הצירים לוועידות של המפלגות הדמוקרטית והרפובליקנית. המיוחד בשיטה הוא שאנשים יכולים לשנות את הצבעתם ברגע האחרון עקב שכנוע הדדי, או עקב העובדה שהמועמד המועדף עליהם לא עבר את אחוז החסימה. המצביעים רואים איזה מבין המועמדים מוביל, ויכולה להתפתח "הצבעת עדר" לטובת מועמד זה.

לשתי המפלגות יש נהלים שונים לאופי ההצבעה:

* במפלגה הדמוקרטית המצביעים מתכנסים בקבוצות בפינות האולם, כל קבוצה והמועמד המועדף עליה, וקבוצת המצביעים שלא החליטו עדיין. לכל קבוצה יש חצי שעה לשכנע את המצביעים מהקבוצות האחרות לעבור ולתמוך במועמד שלהם. לעיתים, משימה זו מוטלת על חלק מחברי הקבוצה בעוד הדיונים נמשכים. לאחר זמן זה, כאשר הקבוצות פחות או יותר מגובשות, בודקים אנשי מנגנון המפלגה המנהלים את ההליך אילו קבוצות לא עברו את אחוז החסימה, שהוא ברוב המחוזות 15%. מצביעים מקבוצות אלו צריכים להצטרף לקבוצה של מועמד אחר, תוך 30 דקות נוספות, או לפרוש מהתהליך. על פי התפלגות הקולות קובעת המפלגה מי המועמדים שיקבלו צירים שיצביעו בוועידה המחוזית וכמה צירים יקבל כל אחד. לאחר הוועידה המחוזית נבחרים הצירים לכל המדינה והם אלה שייצגו אותה בוועידת המפלגה. הנתון שמתפרסם בסופו של התהליך הוא סך הכל מספר הצירים של כל מועמד בוועידות המחוזית.

* במפלגה הרפובליקנית מגיעים המצביעים לוועידת ההצבעה ומאזינים לתעמולה. הם גם מנסים לשכנע איש את רעהו לתמוך במועמד המועדף עליהם. לאחר זמן מה המצביעים מקבלים פתק ריק ועליו הם כותבים בכתב יד את שם המועמד המועדף עליהם. חברי המפלגה בכל אזור סופרים את הפתקים ומכריזים על המנצח שקיבל את מספר הקולות המרבי לתקשורת. בא כח האזור הולך לוועידה המחוזית הבוחרת את צירי המחוז ובשלב הבא בוחרים את צירי המדינה כולה. צירים אלה מייצגים את המדינה בוועידת המפלגה. הנתון שמתפרסם בסוף ההליך על ידי המפלגה הוא מספר הקולות בהם זכה כל מתמודד.

## קישורים חיצוניים

* הסבר על שיטת ההצבעה וההיסטוריה של התהליך  באתר Iowa Caucus
* הסבר על שיטת ההצבעה, באתר CNN

קטגוריה:הבחירות המקדימות לנשיאות ארצות הברית
קטגוריה:איווה
מרגרט מדנמרק, מלכת סקוטלנד

[שמאל|ממוזער|250px|[ג'יימס השלישי, מלך סקוטלנד|ג'יימס השלישי ומרגרט מדנמרק.]]
**מרגרט מדנמרק** (בדנית: **Margrete af Danmark**; 23 ביוני 1456 - 14 ביולי 1486) הייתה בתם של המלך כריסטאן הראשון, מלך דנמרק (בין 1448 -1481), נורווגיה (בשנים 1450 -1481) ושוודיה (בשנים 1457 -1464) ורעייתו, דורותיאה מברנדנבורג. מרגרט הייתה המלכה הרעיה של ג'יימס השלישי, מלך סקוטלנד.

## ביוגרפיה
כבר כשהייתה בגיל ארבע החלו לדבר על שידוכה לנסיך ג'יימס השלישי מסקוטלנד, ובשנת 1468 התארסו השניים ונישאו, כאשר מרגרט הייתה בת 13, ביולי 1469 במנזר הולירוד שבאדינבורו.

הנדוניה שנתן כריסטאן לג'יימס השלישי כללה את איי אורקני ושטלנד שהיו קודם לכן רכוש הכתר הנורווגי. האיים ניתנו בתחילה כערובה לתשלום הנדוניה, אולם בשל מחסור במזומנים מומשה הערובה, והאיים הפכו לרכוש הכתר הסקוטי.

לשניים נולדו שלושה בנים:
*ג'יימס, לימים מלך סקוטלנד
*ג'יימס סטיוארט, דוכס רוס
*ג'ון סטיוארט, רוזן מאר

מרגרט נפטרה ב-14 ביולי 1486 בטירת סטרלינג ונקברה במנזר קמבסקנת'.

## איי אורקני
קבוצות בדלניות באיי אורקני פנו לדנמרק ולנורווגיה בבקשה לשלם את הנדוניה של מרגרט, ובכך להשיב את האיים לשליטת דנמרק או נורווגיה, ולהוציאן מהממלכה המאוחדת (או להפרידם מסקוטלנד במקרה שזו תנסה להתנתק מהממלכה המאוחדת).

## אילן יוחסין

## קישורים חיצוניים

* קורות חייה של מרגרט מדנמרק
* 

## הערות שוליים

קטגוריה:בית סטיוארט
קטגוריה:מלכות רעיות סקוטיות
קטגוריה:ילידי 1456
קטגוריה:נפטרים ב-1486
אלי ביטון

**אלי ביטון** (נולד ב-25 בינואר 1982) הוא כדורגלן עבר ישראלי ששיחק בעמדת הקשר ההתקפי.

## קריירה
ביטון החל לשחק כדורגל במחלקת הנוער של מכבי תל אביב, וב-1998 עלה לקבוצה הבוגרת של המועדון. ביטון זכה עם הקבוצה בשני גביעים, ובעונת 2002/2003 זכה עמה באליפות המדינה. ביטון אף היה בסגל מכבי בליגת האלופות בעונת 2004/2005.

בעונת 2005/2006, לאחר סכסוך עם הנהלת מכבי תל אביב, עבר ביטון לקבוצת בני יהודה תל אביב איתה הגיע לגמר גביע המדינה של אותה שנה, עת הפסידה הקבוצה להפועל תל אביב.

לאחר שלוש שנים בבני יהודה חתם ביטון במכבי הרצליה, ושנה לאחר מכן חתם בבני סכנין. לאחר חצי עונה בסכנין, ב-26 בינואר 2010 חתם ביטון בהפועל פתח תקווה. בתום העונה הצטרף לקבוצת אחווה עראבה בליגה הלאומית, ובעונה שלאחר מכן חתם בקבוצת מכבי קריית מלאכי מליגה א', במדיה שיחק עד דצמבר 2011.

במהלך השנים שיחק ביטון בנבחרות ישראל השונות לגילאים צעירים. בנבחרת הבוגרת צבר ביטון 5 הופעות, כולן במשחקי ידידות, כאשר את הופעת הבכורה שלו ערך ב-21 באוגוסט 2002 במשחק מול נבחרת ליטא.

## תארים
**[[אליפות המדינה בכדורגל|אליפות]] (1):** 2002/2003

**[[גביע המדינה בכדורגל|גביע המדינה]] (2):** 2000/2001, 2001/2002

## קישורים חיצוניים

* עמוד השחקן באתר הרשמי של מכבי תל אביב

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:בית דגן: אישים
קטגוריה:כדורגלני מכבי תל אביב
קטגוריה:כדורגלני בני יהודה תל אביב
קטגוריה:כדורגלני מכבי הרצליה
קטגוריה:כדורגלני בני סכנין
קטגוריה:כדורגלני הפועל פתח תקווה
קטגוריה:כדורגלני אחווה עראבה
קטגוריה:כדורגלני מכבי עירוני קריית מלאכי
קטגוריה:כדורגלני נבחרת ישראל
קטגוריה:ישראלים שנולדו ב-1982
מקוק יפני

**מקוק יפני** (שם מדעי: *Macaca fuscata*) הוא מין בסוג מקוק, הקרוי גם **קוף שלג**. זהו מין של קופים בעלי זנב הנפוץ ביפן, אם כי אוכלוסייה פולשנית מצויה בלארדו שבטקסס משנת 1972. הוא נקרא גם "קוף השלג" משום שהוא חי באזורים המכוסים שלג במשך חודשים בשנה: הוא הפרימט הצפוני ביותר מלבד האדם, והפרימט העמיד ביותר לקור. למקוק היפני פרווה חומה-אפורה. הפנים, תנוכי האוזניים והישבן חשופים מפרווה ועורם אדום-אפור. הזנב קצר.

## תפוצה ותזונה
ממוזער|ימין|מקוקים יפנים מתרחצים
המקוק היפני פעיל ביום ומבלה את רוב זמנו ביערות. הוא חי במגוון סוגי יערות, הכוללים יערות סובטרופיים, סובאלפיניים, ממוזגים וירוקי-עד, מתחת לגובה של 1500 מטרים. מזונו כולל זרעים, שורשים, ניצנים, פירות, חסרי חוליות, גרגרי יער, עלים, ביצי ציפורים, פטריות, קליפת עץ ודגנים. אורך גופו הוא בין 79 ל-95 ס"מ, עם אורך זנב של בערך 10 ס"מ. הזכרים שוקלים 15-18 ק"ג, משקל הנקבות הוא בסביבות 10 ק"ג.

המקוק היפני חי באזור ההרריים של הונשו, שיקוקו וקיושו ביפן. הוא שורד בטמפרטורות מתחת ל-15- מעלות צלזיוס. המקוק היפני מפורסם בזכות כמות הזמן שהוא מבלה במעיינות החמים הוולקניים.

## קישורים חיצוניים

* Gron KJ. 2007 April 26 Primate Factsheets: Japanese macaque (Macaca fuscata) Taxonomy, Morphology, & Ecology
* Tanhehco, E. 2000. "Macaca fuscata" (On-line), Animal Diversity Web.
* מקוק יפני באתר הרשימה האדומה של IUCN

* 
* מקוק יפני, באתר מכון דוידסון למדע

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אדוארד בליית
יפני
קטגוריה:בעלי חיים בהרי יפן
קטגוריה:יפן: מינים אנדמיים
קטגוריה:יפן: יונקים
קטגוריה:יונקים משתמשי כלים
קטגוריה:בעלי חיים שתוארו ב-1875
אהרון אלכסנדר

**אהרון (אלברט) אלכסנדר** (בגרמנית: **Aaron (Albert) Alexandre**; 1766 – 16 בנובמבר 1850) היה שחמטאי וסופר שחמט.
## ביוגרפיה
אלכסנדר, יליד קיצינגן, בוואריה, למד לימודי רבנות והגיע לצרפת בשנת 1793. הוא החליט להפוך לאזרח צרפתי אחרי שנוכח בסובלנות הדתית כמדיניות של המהפכנים. בתחילה לימד גרמנית למחייתו, פיתח המצאות מכניות ושיחק שחמט בשעות הפנאי. בהדרגה השחמט הפך לעיסוקו הראשי. אלכסנדר הציב לעצמו משימה לבנות סקר מקיף על הפתיחות שנותחו עד ימיו, ופרסם את ממצאיו בספר שנקרא "Encyclopédie des échecs" בשנת 1837.

לאחר ספר זה עסק בסקר על סיומי משחקים ובנה אוסף של למעלה מאלפיים בעיות שחמט, שאותו פרסם בשנת 1846 כ"אוסף בעיות השחמט היפות ביותר". הספר פורסם במקביל בצרפתית, אנגלית וגרמנית.

שני הספרים קבעו תקן חדש לגבי תפיסה כוללת וחשפו את הידע הטכני המעמיק של אלכסנדר. בשחמט, כמו ביתר עיסוקיו העדיף אלכסנדר את הלמדנות על פני הביצוע, אך למרות זאת ניצח בדו-קרב את הווארד סטאונטון בלונדון, בשנת 1838 בגיל 73.

אלכסנדר הלך לעולמו ב-16 בנובמבר 1850 בלונדון.

## קישורים חיצוניים

## הערות שוליים

קטגוריה:שחמטאים יהודים בריטים
קטגוריה:שחמטאים יהודים גרמנים
קטגוריה:שחמטאים יהודים צרפתים
קטגוריה:מחברי ספרי שחמט יהודים
קטגוריה:מחברי ספרי שחמט גרמנים
קטגוריה:ילידי 1766
קטגוריה:נפטרים ב-1850
אנדרה דה-פריס

שמאל|ממוזער|250px|פרופ' דה-פריס בפגישה עם שר הבריאות ההולנדי קו סורהוף , 1958
[שמאל|ממוזער|250px|כיכר פרופ' אנדרה דה פריס ב[בית חולים בילינסון בפתח תקווה]]
**אנדרה דה-פְרִיס** (28 בפברואר 1911 – 15 בספטמבר 1996) היה רופא פנימאי וחוקר המטולוגיה וארס נחשים, פרופסור לרפואה באוניברסיטת תל אביב, ממייסדי הפקולטה לרפואה שלה וראשון דקאניה ורקטור האוניברסיטה (1969–1972).
חתן פרס ישראל לרפואה לשנת תש"ל (1970).

## קורות חיים
דה-פריס נולד בשנת 1911 בלייוורדן שבמחוז פריסלנד בהולנד, בן ליהודית. סיים את לימודי הרפואה באוניברסיטת אמסטרדם בשנת 1936 עם תואר דוקטור לרפואה, ובשנת 1938 קיבל תואר דוקטור לפילוסופיה. הוא התמחה ברפואה פנימית, וב-1938 קיבל תואר מומחה לרפואה פנימית. בשנים 1932–1933 עמד דה-פריס בראש בית החולים "מֶפֶּל" (Meppel) בהולנד והרצה בתחום כימיה קלינית באוניברסיטת אמסטרדם. בשנת 1939 התמנה למנהל בנק הדם של הצלב האדום בצפון הולנד, ובשנת 1940, בימי מלחמת העולם השנייה, עלה לארץ ישראל.

לאחר עלייתו לארץ ישראל היה דה-פריס רפתן בקיבוץ גבע. בשנת 1942 עבר לעסוק ברפואה והצטרף לסגל בית החולים הדסה בירושלים. בשנים 1946–1948 השתלם באוניברסיטת הרווארד, ובשובו לישראל חזר לעבוד בבית החולים והחל להרצות בבית הספר לרפואה של האוניברסיטה העברית. בשנת 1949 מונה דה-פריס למנהל המעבדה למחקר קליני בבית החולים, ובשנת 1953 הוענק לו התואר פרופסור חבר.

בשנת 1955 עבר דה-פריס לעבוד בבית חולים בילינסון כמנהל מחלקה פנימית ד' ומנהל המכון למחקר רפואי של קופת החולים. עבודתו המחקרית בשנים אלו זיכתה אותו, במשותף עם מקס לבקוביץ, שמעון גיטר, ושאול כוכבא על נושא ארס נחשים בישראל, בפרס סולד לרפואה והיגיינה ציבורית מטעם עיריית תל אביב לשנת 1959. דה-פריס ביחד עם חיים שיבא, פריץ דרייפוס ושמואל שור, נמנה בין מייסדי הפקולטה לרפואה של אוניברסיטת תל אביב וכיהן כדקאן הפקולטה הראשון. בשנת 1965 הועלה לדרגת פרופסור מן המניין. כיהן כרקטור האוניברסיטה משנת 1969 ועד 1972. גם לאחר פרישתו לגמלאות המשיך לעסוק בתחום, שימש כיועץ רפואי לבתי חולים ברחבי ישראל ומנהל מחקר בחברת טבע.

בשנת תש"ל (1970) הוענק לדה-פריס פרס ישראל לרפואה, על תרומתו להוראה ולחינוך ברפואה ועל הישגיו המחקריים בהמטולוגיה, טוקסיקולוגיה ומחלות מטבוליות.
בשנת 1995 הוענק לדה-פריס אות יקיר העיר תל אביב-יפו

אנדרה דה-פריס נפטר בקיץ 1996.
היה נשוי לחוה (בתו של הפרופ' למחלות א.א.ג, יוסף לכמן) ואב לשלושה: תמר דה פריס וינטֶר, צורפת אמנית; מרצה מהאקדמיה להנדסה ולעיצוב שנקר.
אילן דה פריס, ממקימי בית הספר סם שפיגל לקולנוע ולטלוויזיה, לשעבר מנכ"ל סינמטק ירושלים וסמנכ"ל התוכן של "רשת"; ו-דוד דה פריס, פרופסור מן המנין בחוג ללימודי עבודה בפקולטה למדעי החברה באוניברסיטת תל אביב.

## קישורים חיצוניים

* 
* 
* 

## הערות שוליים

קטגוריה:רופאים יהודים הולנדים
קטגוריה:רופאים פנימיים ביישוב
קטגוריה:רופאים פנימיים ישראלים
קטגוריה:טוקסיקולוגים
קטגוריה:סגל מרכז רפואי רבין
קטגוריה:סגל מרכז רפואי הדסה
קטגוריה:ישראלים ילידי הולנד
קטגוריה:בעלי תואר דוקטור מאוניברסיטת אמסטרדם
קטגוריה:סגל האוניברסיטה העברית בירושלים: רפואה
קטגוריה:סגל אוניברסיטת תל אביב: רפואה
קטגוריה:זוכי פרס ישראל לרפואה
קטגוריה:זוכי פרס ישראל לשנת 1970
קטגוריה:זוכי פרס סולד
קטגוריה:עולים במלחמת העולם השנייה
קטגוריה:המטולוגים ישראלים
קטגוריה:רקטורי אוניברסיטת תל אביב
קטגוריה:יקירי תל אביב-יפו לשנת 1995
קטגוריה:משפחת דה-פריס
קטגוריה:אישים הקבורים בכפר ויתקין
קטגוריה:ישראלים שנולדו ב-1911
קטגוריה:ישראלים שנפטרו ב-1996
קאמבריה

**קאמבריה** (באנגלית: **Cumbria**) הוא מחוז טקסי () ומחוז כפרי () בצפון-מערב אנגליה. המחוז גובל במחוזות הבאים: נורת'מברלנד, צפון יורקשייר, דרהאם ולנקשייר. הוא כולל שישה רבעים (Districts) בחלוקה: Barrow-in-Furness, South Lakeland, Copeland, Allerdale, Eden ו- Carlisle. לרוב נהוג לחלקו מנהלתית למספר אזורי משנה: דרום, מערב ומזרח, כאשר כל אזור מורכב משני רבעים: המזרח מכיל את Carlisle ו-Eden, המערב את Copeland ו-Allerdale, והדרום את Barrow-in-Furness ו-South Lakeland. את המחוז חוצה נהר הלאות'ר.

בשטחי המחוז מצוי הפארק הלאומי אזור האגמים וחלק מפארק היורקשייר דיילס.

## פוליטיקה
למחוז קאמבריה שישה נציגים בבית הנבחרים הבריטי, שנבחרו על פי אזורי-ייצוג המצויים במחוז. חלקם כמו Carlisle ו-Copeland תואמים לרבעים, ואחרים כמו Penrith and The Border פרושים בגבולות אחרים.

בשנת 2007 עלתה הצעת חוק שביקשה להפוך את שיטת שתי השכבות (מחוז ורבעים) לאחידה, עם מועצה אחת לכל מחוז קאמבריה. ההצעה נדחתה.
קאמבריה הוכרזה כמחוז בשנת 1974 תוך איחוד של שני מחוזות מנהליים קודמים: וסטמורלנד וקאמברלנד. חלקים מקאמבריה בחלוקתה הנוכחית היו שייכים למחוזות גובלים, כגון Furnass שהיה חלק מלנקשייר. שרידים מהמחוזות הישנים ניתן למצוא בשמות עיתונים שונים שעדיין יוצאים לאור, כגון The Westmorland Gazette, ובמידת הזיקה של תושבי המקום למחוז. כך למשל התושבים שעד 1974 היו חלק מלנקשייר הביעו בסקר זיקה פחותה למחוזם החדש (55% ב-Furnass הביעו זיקה חזקה או חזקה מאוד, מתוך 79% מכלל תושבי המחוז שהצביעו על זיקות דומות).

## דמוגרפיה
ימין|ממוזער|140px|נפות קאמבריה:
1. Barrow-in-Furness
2. South Lakeland
3. Copeland
4. Allerdale
5. Eden
6. Carlisle
קאמבריה היא אחד המחוזות הבריטים בעלי הגיוון הנמוך ביותר: כ-96% מתושביה הם ממוצא לבן, ואינם מהגרים. המחוז רובו ככולו כפרי, כאשר העיר היחידה היא קרלייל (Carlisle) והעיירה הגדולה אחריה היא בארו בפורנס (Barrow in Furness).

אחת הדמויות הידועות  שהתגוררה במחוז היא סופרת הילדים,  ביאטריקס פוטר.

## היסטוריה
אזור קאמבריה היה נתון לניסיונות כיבוש רבים מצד ממלכת סקוטלנד, וכתוצאה מכך פיתח מסורת של פטריוטיות אנגלית. האזור עבר לשליטה אנגלית (Anglian) במהלך הניכוס של אומבריה הצפונית (Kingdom of Northumbria). לפני כן, וגם תקופה ממושכת לאחר מכן, היו התושבים בעלי זיקה קלטית והוא היה חלק מהצפון הקדום (בוולשית: Hen Ogledd). במהלך ימי הביניים המוקדמים קאמבריה הייתה נתונה להשפעת ממלכת סטרת'קלייד הקלטית מצפון. עד המאה ה-11 חלקים נרחבים ממנה היו תחת שלטונה.

קאמבריה הייתה גם מקור לפלישות ויקינגיות רבות, ועד היום יש סימנים גנטיים אצל תושבי המקום, המעידים על קשר נורדי.

כתוצאה מהשפעות תרבותיות אלו, התפתח במקום ניב מיוחד הקרוי קאמברית (Cumbrian Dialect) ובו השפעות נורדיות וקלטיות חזקות.

מקורו ההיסטורי והאטימולוגי של השם קאמבריה הוא מולשית: Cymru, שמשמעותה ארץ האחווה (Land of compatriots בתרגום לאנגלית).

## ראו גם
* נקניקיית קאמברלנד
* מעגל האבנים בקסטלריג

## קישורים חיצוניים

* 
* 
* 
* 

*
קטגוריה:אנגליה: מחוזות
קטגוריה:צפון-מערב אנגליה
קטגוריה:מחוזות אנגליה שהוקמו ב-1974
הייתי פעם ילד

**הייתי פעם ילד** הוא אלבום האולפן ה-27 של אריק איינשטיין, שיצא כפרויקט משותף עם יוני רכטר ב-20 בדצמבר 1989.https://nocs.acum.org.il/acumsitesearchdb/work?workid=1011032

## הפקה
באלבום 12 שירי ילדים, שהולחנו ועובדו כולם על ידי יוני רכטר. מילות השירים נכתבו על ידי משוררים ופזמונאים שונים, בהם תרצה אתר, יהונתן גפן וחיה שנהב. השירים מאופיינים כשירי ילדים, אך במרוצת השנים הפכו חלקם לנכסי צאן ברזל של המוזיקה העברית - לאו דווקא כשירי ילדים. בין השירים הבולטים והמוכרים באלבום: "אדון שוקו", "שבת בבוקר" ו"גברת עם סלים". השיר "בואי אמא" שבמקור לאה נאור כתבה אותו למנגינה רוסית של אדוארד קולמנובסקי, הולחן מחדש על ידי רכטר. גם "בגן החיות" הולחן מחדש על ידי רכטר עבור האלבום, לאחר שתלמה אליגון הלחינה אותו קודם עבור אלבום הילדים של שושיק שני "יעל מטיילת" (שהתבסס על ספרה של תרצה אתר בעל אותו השם) בתחילת שנות השבעים.

שם האלבום לקוח משיר שכתב איינשטיין לאלבום שירי ילדים בשנת 1971. עטיפת האלבום, שצולמה על ידי הצלם עודד קליין, מנציחה את איינשטיין ובנו במהלך משחק סביב פסל האריה בסמטה פלונית שבתל אביב. 

בקלטת הילדים של אריק איינשטיין, מוני מושונוב וצבי שיסל "כמו גדולים", מופיעים שבעה שירים מתוך האלבום, ביניהם "שבת בבוקר" ו"אדון שוקו".

שלוש שנים לאחר הוצאת אלבומם משותף זה הוציאו איינשטיין ורכטר אלבום נוסף של שירי ילדים, "האריה, היונה ותרנגולת כחולה".

בשנת 2020, לרגל "יום חנויות התקליטים", הוציאה חברת NMC לאור מהדורת אלבום וניל מחודשת ובאיכות משופרת של האלבום "הייתי פעם ילד".

## רשימת רצועות

בגרסת המקור: שירים 1–6 צד א', שירים 7–12 צד ב'

## קרדיטים
* אריק איינשטיין - שירה
* יוני רכטר - פסנתר, קלידים, אקורדיון, שירה, לחנים, עיבוד והפקה מוזיקלית
* יצחק קלפטר וגיל דור - גיטרות
* זיו הרפז - ומיכה מיכאלי - בס
* מאיר ישראל - תופים
* ירוסלב יעקובוביץ' - סקסופון
* שם טוב לוי - חליל
* מיכאל תפוח ואתי אנטה - הפקה

## קישורים חיצוניים

קטגוריה:אלבומי אריק איינשטיין
קטגוריה:אלבומי יוני רכטר
קטגוריה:אלבומים משותפים
קטגוריה:אלבומים בעברית
קטגוריה:אלבומי מוזיקה לילדים
קטגוריה:אלבומי חברת NMC יונייטד אנטרטיינמנט
קטגוריה:אלבומים שהופקו על ידי יוני רכטר
אשחר

שמאל|ממוזער|250px|פרי האשחר
**אשחר** (שם מדעי: *Rhamnus*) הוא סוג צמחים ממשפחת האשחריים. הסוג מונה כ-100 מינים הנפוצים ברובם בחצי-הכדור הצפוני.

## מאפיינים
המינים השונים הם עצים או שיחים בעלי פרחים זעירים. פירות האשחר הם בתי-גלעין המכילים 2–4 גלעינים.

מיני האשחר משמשים לרוב ברפואה ובתעשייה. מהמינים השונים ניתן להפיק חומרים משלשלים וחומרי-צבע המשמשים לרוב בתעשיית העור והנייר.

בארץ ישראל נפוצים המינים אשחר ארצישראלי ואשחר רחב עלים המקובלים גם כצמחי-נוי. במדינת ישראל המינים: אשחר דו-זרעי (*Rhamnus dispermus*), אשחר הלבנון (*Rhamnus libanotica*), אשחר מנוקד (*Rhamnus punctata*) ואשחר רב-עלים (*Rhamnus alternus*) הם ערכי טבע מוגנים על פי חוק.

## קישורים חיצוניים

* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:צמחים שתוארו ב-1753
קטגוריה:אשחריים
באז שנות אור ממפקדת הכוכב: ההרפתקה מתחילה

**באז שנות אור ממפקדת הכוכב: ההרפתקה מתחילה** (באנגלית: **Buzz Lightyear of Star Command: The Adventure Begins**) הוא סרט אנימציה שהופק להפצה ככותר DVD. זהו ספין אוף שיצא בשנת 2000 ל"צעצוע של סיפור", הלהיט של החברות דיסני ופיקסאר משנת 1995. בשנת ההפצה של הכותר, יצאה גם סדרת טלוויזיה, "באז שנות אור ממפקדת הכוכב", המהווה המשך שלו, בת 65 פרקים.

## דמויות
* **[[באז שנות אור]]** (אנגלית: טים אלן, עברית: אלון נוימן) - מגן חלל, ככל הנראה מגן החלל הטוב והמפורסם ביותר.
* **מירה נובה** (אנגלית: ניקול סאליבן, עברית: חן ליאוני) - נסיכת טנג'יה ומגינת חלל, בעלת יכולת לעבור דרך קירות ולקרוא מוחות.
* **XR** (אנגלית: לארי מילר, עברית: יוסי טולדו) - רובוט מגן חלל ניסיוני שנבנה על ידי האנשים הירוקים הקטנים, בעל בינה מלאכותית ויכולת למידה.
* **בוסטר** (אנגלית: סטפן פורסט, עברית: ליאור זוהר) - מנקה במפקדת הכוכב ומעריץ של באז, חולם להיות מגן חלל.
* **זורג** (אנגלית: ווין נייט, עברית: אלי גורנשטיין) - הרשע העיקרי בסרט, מנהיג אימפריית הרשע ואויבו הגדול ביותר של באז.
* **צלם שחור משחור** (אנגלית: דיאדריך באדר, עברית: יורם יוספסברג) - שותפו לשעבר של באז שנות אור, בגד בבאז ושיתף פעולה עם זורג.
* **המפקד נבולה** (אנגלית: אדם קרולה, עברית: מיכאל מורים) - מפקד מפקדת הכוכב, זעפן ועקשן.
* **האנשים הירוקים הקטנים** (אנגלית: פטריק וורברטון) - גזע של חייזרים קטנים בצבע ירוק עם 3 עיניים, המוחות של כולם מקושרים ביניהם. חלקם עובדים כממציאים ואנשי תחזוקה עבור מפקדת הכוכב.
גון לאסיטר-תפקיד אסטרונאוט חובב מכוניות (מבוסס על עצמו)
ג'ורג' לוקאס-אסטרונאוט יהיר ושחצן חסר כישרון. לוקח קרדיטים על הצלחות שאנשים אחרים עשו בשבילו וכשהוא עושה לבד וכשמונע מאנשים לעשות בשבילו הוא יותר כישלונות (והוא לא מוכן להודות עליהם ככאלה אפילו שכולם מנסים לשכנעו. (מבוסס על עצמו)

## ראו גם
* צעצוע של סיפור
* צעצוע של סיפור 2
* צעצוע של סיפור 3
* שנות אור (סרט)
* משגרי החלל של באז שנות אור

## קישורים חיצוניים

קטגוריה:סרטים אמריקאיים
קטגוריה:דיסני: סרטי הנפשה
קטגוריה:סרטי אנימציה של סטודיו דיסני-טונס
קטגוריה:סרטי 2000
קטגוריה:סרטי הרפתקאות
קטגוריה:סרטי מדע בדיוני
קטגוריה:סרטי קומדיה
קטגוריה:סרטי חוצנים
קטגוריה:צעצוע של סיפור
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי אנימציה על רובוטים
קטגוריה:סרטי אנימציה על חיים מחוץ לכדור הארץ
מתתיהו החשמונאי (פסל)

"**מתתיהו החשמונאי**" הוא פסל מאת הפסל היהודי בוריס שץ.

## תיאור הפסל

הפסל מציג את המנהיג הלאומי היהודי מתתיהו הכהן, כשהוא אוחז בחרב ודורך ברגלו על גופת חייל סלאוקי. אופן הצגה זה קשור אל תמה אידאולוגית של "ניצחון הטוב על הרע", כפי שהוא מתבטא למשל בעיצוב דמותו של פרסאוס בפיסול של המאה ה-15.
לדברי חוקר האמנות יגאל צלמונה דגם הקסדה שלראשו הכרות של החייל שבפסל הוא הדגם שהיה בשימוש חיילי המשמר הצרפתי בעת יצירתו. במהלך עבודת הפיסול התרחשה בצרפת פרשת דרייפוס, והשימוש בדגם הקסדה הצרפתית נעשה ככל הנראה כמחאה על הפרשה ועל האנטישמיות שהופגנה במהלכה בצרפת.

## ההיסטוריה של הפסל
שץ יצר את הפסל בשנת 1894, בעת שהותו בפריז. בשנת 1905 תועד הפסל באוצר בית המלוכה הבולגרי אך מאז אבדו עקבותיו.

## עותקי הפסל
באוסף מוזיאון תל אביב לאמנות מצויה גרסה של ראש הפסל בלבד, יצוק גבס צבוע, המתוארכת אף היא לשנת 1894. ייתכן כי שימשה מתווה הכנה לפסל. עותקים נוספים, כגון עותק הנמצא בבית ביאליק, עשויים בטכניקה של יציקת קרמיקה.

## גלריה

Boris schatz - 003.jpg|בוריס שץ יושב למרגלות פסלו מתתיהו החשמונאי
Boris Schatz tel aviv 001.jpeg|ראש מתתיהו החשמונאי, 1894גבס צבועמוזיאון תל אביב לאמנות
Ya'akov Stark Emblem of Bezalel 01.jpg|"סמל בצלאל" (1915-1907) - ראש הפסל ודיוקן שץ על גלויה בעיצוב יעקב שטארק 
File:Bezalel 051.jpg|מנורת חנוכה עם דמותו של מתתיהו החשמונאי, בצלאל, בית מדרש לאמנות ולמלאכות-אמנות

קטגוריה:בוריס שץ
קטגוריה:פסלים (יצירות)
קטגוריה:אמנות יהודית
קטגוריה:פיסול ישראלי
קטגוריה:גברים בפיסול
קטגוריה:יצירות משנת 1894
תסמונת אשרמן

**תסמונת אשרמן** היא תופעה של צלקות בחלל הרחם, לרוב בעקבות גרידה, הגורמות לעיתים להידבקות הדפנות עד לכדי חסימה מלאה. התופעה תוארה לראשונה ב-1894 על ידי היינריך פריטש ואופיינה על ידי הגינקולוג יוסף (גוסטב) אשרמן, מנהל מחלקת יולדות בבית חולים הקריה בתל אביב, שעל שמו היא קרויה.

התסמונת היא תוצאה של טראומה שנגרמת לאזור הרחם. בעקבותיה נפגעים הסיכויים להיריון, יש הפרעות בווסת והפלות. הודות למכשור מודרני כגון ציוד היסטרוסקופיה ניתן לצפות ישירות בחלל הרחם ולזהות במדויק את האזור הפגוע ואת חומרת המצב. שיטה נוספת היא למלא את הרחם בנוזל ולבצע בדיקת אולטרה-סאונד.

## סימנים ותסמינים
תסמונת אשרמן מתאפיינת בירידה בכמות הדימום הווסתי ובמשכו, לעיתים עד כדי הפסקתו המוחלטת.

היא יכולה להוביל לאי פוריות ולהפלות חוזרות.

לעיתים היא מתלווה בכאבים בעת הווסת והביוץ בעקבות החסימות.

## גורמים
השכבה הפנימית של הרחם נקראת רירית הרחם, והיא מחולקת לשתי שכבות. השכבה הבסיסית, הנשארת קבועה, והשכבה הפונקציונלית הנושרת בעת הווסת ומתחדשת בכל חודש.

טראומה לשכבה הבסיסית יכולה לגרום ליצירת רקמה צלקתית בה, ולהביא להדבקויות ולחסימת החלל בדרגות שונות.

טראומה כזו נגרמת לרוב מביצוע תהליך של גרידה, לסיום הריון או להוצאת שליה שלא השתחררה. גורמים נוספים, נדירים יותר יכולים להיות ניתוחים (כמו ניתוח קיסרי או ניתוח להסרת שרירן), דלקות באגן וסיבוכים הכרוכים בשימוש בהתקן תוך רחמי.

## אבחון
דיווח האישה על גרידה בעקבות הפלה או שארית שליה, שאחריו יש שינויים משמעותיים בווסת, או העלמות שלה, יכוונו את הרופא לבדיקת האפשרות לתסמונת. היסטרוסקופיה אבחנתית נחשבת לבדיקת מדד הזהב עבור תסמונת אשרמן. ניתן לאבחן את התסמונת גם באמצעות צילום רחם. בדיקות הורמונליות לאישה הסובלת מהתסמונת יתקבלו ברוב המקרים תקינות, בהתאם לגיל האישה ומצב הפוריות שלה.

## טיפול
כדי לשקם פוריות, ניתן לבצע היסטרוסקופיה ניתוחית על מנת לפתוח את ההדבקויות. בתסמונת אשרמן ההדבקויות נוטות לעיתים קרובות לחזור.

כדי להפחית את הסיכון לחזרתן ניתן להחדיר לרחם לאחר הניתוח בלון, או התקן תוך רחמי למשך מספר ימים. גם החדרה של חומצה היאלורונית נמצאה כמסייעת להפחתת הסיכון לחזרת הדבקויות .

## קישורים חיצוניים

## הערות שוליים

קטגוריה:הפרעות לא דלקתיות של מערכת המין הנשית
רביעיית אמרסון

ממוזער|The Emerson String Quartet (2014)
**רביעיית אמרסון** היא רביעיית מיתרים, שמקום מושבה הקבוע הוא באוניברסיטת המדינה של ניו יורק בסטוני ברוק. קודם לכן שכנה הרביעייה בבית ספר הארט ובמרכז לינקולן בניו יורק. רביעיית אמרסון הוקמה בשנת 1976 והוציאה עד כה יותר מעשרים אלבומים, שזיכו אותם בשמונה פרסי גראמי.
חברי הרביעייה הכירו בעת לימודיהם בבית הספר ג'וליארד בניו יורק.
שני הכנרים ברביעייה היו תלמידיו של הכנר הנודע אוסקר שומסקי. שמה של הרביעייה, שהוקמה בשנת המאתיים לארצות הברית, מנציח את המשורר והפילוסוף האמריקאי ראלף וולדו אמרסון. הכנרים דרוקר וזצר מתחלפים בתפקידי כנר ראשון ושני. כינורותיהם הם סטרדיוואריוס משנת 1686 וסנקטוס סרפין משנת 1734. הוויולן לורנס דאטון מנגן על כלי מבית היוצר של פייטרו ג'ובני מנטגאצה (1796) והצ'לן על צ'לו גואדניני משנת 1754. בשנים האחרונות מנגנים חברי הרביעייה גם על כלים שיצר האוּמן האמריקאי סמואל זיגמונטוביץ'.

רביעית אמרסון ביצעה בין השאר גם בכורות עולמיות של יצירות של מלחינים בני זמננו - כמו למשל "הרביעייה מס.4" מאת מריו דוידובסקי (1980).

חברי הרביעייה הודיעו, באתר האינטרנט שלהם, שעונת 22/23 תהיה עונת ההופעות האחרונה שלהם. הם ימשיכו לאמן ולהדריך הרכבים צעירים באמצעות מכון רביעיית המיתרים של אמרסון באוניברסיטת סטוני ברוק.

## חברים
* יוג'ין דרוקר, כינור
* פיליפ זצר, כינור
* לורנס דאטון, ויולה
* דייוויד פינקל, צ'לו
: חברים בעבר
* גיליירמו פיגוארואה, ויולה (1976–1977)
* אריק וילסון, צ'לו (1976–1979)

פינקל מנגן לעיתים קרובות עם אשתו, הפסנתרנית וו האן.

## פרסים ואותות הוקרה
*פרסי גראמי על ביצוע מצטיין של מוזיקה קאמרית:
** 2006 "קולות אינטימיים"
** 2005 מנדלסון מכלול רביעיות המיתרים
** 2001 שוסטקוביץ': רביעיות המיתרים
** 1998 בטהובן: רביעיות המיתרים
** 1994 אייבס: רביעיות מיתרים מס' 1, 2; בארבר: רביעיית מיתרים אופוס 11 (אמריקן אוריג'ינלס)
** 1990 בארטוק: 6 רביעיות מיתרים
* 2004 פרס אוורי פישר

## לקריאה נוספת

*

* **רוברט דישל** (2000), "קווים מתלכדים: הסיפור המדהים של 25 שנות קיומה הראשונות של רביעיית אמרסון".
***אַלֶן פארי** (1995) "לקסיקון של מבצעים ושל הביצוע המוזיקלי במאה ה-20", הוצאת רובר לאפון
,פריז (בצרפתית)Alain Paris *Dictionnaire des Interprètes et de l'Interprétation musicale au XX siècle*, Editions Robert Laffont 1995

## קישורים חיצוניים

* 

* Full Biography
* 
* בקטע מקונצרטינו מאת סטרבינסקי
* ברביעייה מס.15 מאת שוסטקוביץ' בשנת 2007

## הערות שוליים

רביעיית אמרסון
אמרסון
קטגוריה:זוכי פרס גראמי
קטגוריה:הרכבים קאמריים אמריקאים
סינתיה ווטרוס

**סינתיה ווטרוס** (באנגלית: **Cynthia Watros**; נולדה ב-2 בספטמבר 1968) היא שחקנית אמריקאית, זוכת פרס אמי. ידועה בעיקר בזכות תפקידיה בסדרות הטלוויזיה "אבודים", "טיטוס" ו"אור מנחה".

## ביוגרפיה
ווטרוס נולדה במישיגן. למדה באוניברסיטת בוסטון, בטרם עברה לניו יורק לצורך קידום קריירת המשחק שלה.

## קריירה
היא שיחקה באופרת הסבון "אור מנחה" משנת 1994 עד 1998 תפקיד עליו זכתה בפרס אמי לבידור בשעות היום. ב-1997 השתתפה בסרט העצמאי "שלו ושלה" לצד לייב שרייבר.  

שיחקה בסדרה "טיטוס" משנת 2002 עד 2004. ב-2006 הופיעה בסדרת הטלוויזיה "אבודים" למשך עונה אחת וב-2008 השתתפה שוב בסדרה בתפקיד אורח. באותה שנה שיחקה בסרט "לילות L.A" בבימויו של קרייג שפר לצד מיסי פייל ושיחקה בתפקיד אורח בסיטקום "המופע של ביל אנגוול" (אנ') ברשת TBS. 

בשנת 2014 החלה לשחק בסדרת הדרמה לנוער "למצוא את קרטר" ברשת MTV, בדמותה של אליזבת' וילסון, אימה של הדמות הראשית. שנה לאחר מכן שבה הסדרה לעונה השנייה וכך גם ווטרוס.

בשנת 2019 הצטרפה ווטרוס לצוות השחקנים של General Hospital בתפקיד נינה ריבס, כשהיא מחליפה את השחקנית מישל סטאפורד, שעזבה את התפקיד כדי לשוב לאופרת הסבון של CBS "צעירים חסרי מנוח".

ווטרוס גם הופיעה בהופעת אורח בסדרת הדרמה הדיגיטלית Misguided, שם גילמה מלצרית בשם אן — מחווה לתפקידה כאני דאטן ב־Guiding Light.

## חיים אישיים
ווטרוס אובחנה בצעירותה כחולה ב-CITP, מחלה אוטואימונית שגרמה לעלייה של מעל 40 ק"ג במשקלה ולנשירת שיערה.
היא התחתנה עם קרטיס גילילנד ונולדו להם תאומות ב-2001.

ווטרוס הייתה נשואה לקרטיס גילילנד מ־1996 עד 2020. לשניים יש תאומות, שנולדו בשנת 2001.

בשנת 2005, במהלך שהותה בהוואי לצורך צילומי הסדרה אבודים, היא והשחקנית מישל רודריגז נעצרו בחשד לנהיגה תחת השפעת אלכוהול. חמישה חודשים לאחר מכן הוצאו דמויותיהן מהסדרה. רבים מהמעריצים טוענים שהוציאו את השחקניות בגלל עבירות התנועה, למרות שרודריגז הכחישה זאת.

בשנת 2008, השתתפה ווטרוס בסיור USO בעיראק, שבמסגרתו ביקרה במספר בסיסים, כולל COP קליהאן באזור מזרח עדמייה בבגדאד.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכי אמי בשעות היום: שחקנית ראשית בדרמה
קטגוריה:זוכי אמי בשעות היום: שחקן ראשי בדרמה
קטגוריה:בוגרות אוניברסיטת בוסטון
קטגוריה:בוגרי אוניברסיטת בוסטון
קטגוריה:אמריקאיות שנולדו ב-1968
קטגוריה:אמריקאים שנולדו ב-1968
הורה אביב פרדס חנה

[שמאל|ממוזער|320px|ריקוד [מוזיקה חסידית|חסידי בביצוע הורה אביב פרדס חנה כרכור במהלך שירה של מירי אלוני - מתוך מופע הפתיחה של פסטיבל המחולות של כרמיאל, ביולי 2011]]
להקות **הורה אביב פרדס חנה** מייצגות את היישוב פרדס חנה-כרכור מאז סוף שנות ה-80. הלהקות בעלות רפרטואר עשיר ומגוון של יצירות מחול ופולקלור ישראלי. הן משתתפות במגוון רב של מופעים, פסטיבלים ואירועים בארץ ובעולם.

## אופי הפעילות
הלהקות נתמכות על ידי מתנ"ס פרדס חנה ופועלות במבנה שלו. הן מונות כ-250 רקדנים. המנהלת האמנותית והכוריאוגרפית של הלהקות היא רוני רובינשטיין-גלפרט, בוגרת סמינר הקיבוצים.

בפסטיבל כרמיאל 2009 הגיעה הלהקה למקום שלישי בתחרות הכוריאוגרפיה, בריקוד "אחרי שנסעת", ב-2012 הגיעה למקום שני בריקוד "האר את עיניו" וב-2014 הגיעה שוב למקום השלישי בריקוד "באר בשדה", בשנת 2017 הגיעה הלהקה למקום השלישי בתחרות המחול העכשווי עם הריקוד "בתוך".

השכבה הצעירה מחולקת לארבע קבוצות גיל ועובדת במהלך השנה בעיקר בתחום "שעשועי המחול", תוך התייחסות מקצועית לצד הטכני וכהכנה ללהקות הייצוגיות בהמשך השנים. תלמידי השכבה הצעירה משתתפים במופע המתקיים מדי שנה בסמוך לחג השבועות.

להקות המחול בשכבה הבוגרת מחולקת לארבע שכבות גיל. במהלך השנה משתתפות במגוון רחב של הופעות, אירועים ופסטיבלים.

## קישורים חיצוניים
* 

קטגוריה:להקות מחול ישראליות
קטגוריה:פרדס חנה-כרכור
קטגוריה:ריקודי עם בישראל: להקות
מטורינוס

**מטורינוס** (צרפתית: Mathurin, מטורין; מת בשנת 300 לערך) היה מגרש שדים ומיסיונר צרפתי, אשר נחשב לקדוש נוצרי.

העדות הכתובה הראשונה לסיפורו מופיעה בספר מרטירולוגיה שכתב נזיר בשם אוזואר (Usuard) ב-875. על פי ההגיוגרפיה המופיעה שם, כ-600 שנים לאחר מותו של מטורינוס, הוא היה בנם של הורים פגאנים, אשר התבקשו על ידי הקיסר מקסימיאנוס לבער את הנצרות מאזורם. מטורינוס הצעיר, לעומת זאת, הוטבל לנצרות עוד בגיל נעוריו (על פי ההגיוגרפיה על ידי פוליקרפוס, למרות שהלה חי כמאה שנים לפני חייו של מטורינוס) והחל מבצע ניסים, מרגיע אנשים פרועים ומגרש מהם שדים.

כישוריו העל טבעיים הקנו לו שם והוא המיר דתם של רבים לנצרות. בשנת 297 הוא הומזן לרומא לגירוש שדים מגופה של פלאביה מקסימיאנה תיאודורה, אשתו של הקיסר. הוא הצליח בכך ונותר בעיר עוד שלוש שנים עד שנפטר. הוא נקבר בלרשן.

## קישורים חיצוניים

קטגוריה:קדושים נוצרים
קטגוריה:כמרים צרפתים
קטגוריה:פגנים שהתנצרו
קטגוריה:אישים שחיו במאה ה-3
אקסקליבר אם-982

**אקסקליבר אם-982** (אנגלית: M982 Excalibur) הוא פגז ארטילרי בקליבר 155 מ"מ, ארוך-טווח ומונחה. הפגז פותח על ידי חברת ריית'יאון (Raytheon) האמריקנית וחברת BAE Systems הבריטית וחברת Bofors השוודית.

## תיאור
פגז האקסקליבר מיועד לירי לטווחים של עד 40–57 ק"מ (תלוי בתצורת הפגז) ובעל דיוק פגיעה במטרה של כ-10 מטרים (CEP). הטווח הגדול מושג באמצעות סנפירים מתקפלים, המאפשרים לפגז לגלוש אל המטרה משיא גובה המסלול הבליסטי. רמת הדיוק הגבוהה מושגת באמצעות מערכת ניווט לוויינית (GPS) המותקנת על גבי הפגז. לשם ההשוואה, פגזי 155 מ"מ סטנדרטיים פוגעים במטרה בדיוק של 200–300 מטרים (פגז ראשון לפני טיווח ו-10–50 אחרי טיווח) ומגיעים לטווחים של עד כ-28 ק"מ בלבד.

הפגז מפותח בתקציב של 55.1 מיליון דולר. שוודיה עתידה להצטייד בפגז החל משנת 2010. לפי הערכה משנת 2007, עלות של פגז אקסקליבר (במסגרת ייצור סדרתי) תעמוד על כ-39,000 דולר.

פגז אקסקליבר עבר טבילת אש ראשונה, כאשר נורה על ידי כוחות אמריקניים בעיראק. תוצאות הירי היו מוצלחות ביותר (92 אחוזים מהפגזים פגעו עד 4 מטרים מהמטרה) ובצבא האמריקני הוחלט על הגברת קצב ייצור הפגז מ-18 ל-150 פגזים בחודש.

## ציוני דרך בפיתוח
* יוני 2005 – חברת ריית'יאון חותמת על חוזה בשווי 22.1 מיליון דולר לייצור ראשוני של הפגז.
* ספטמבר 2005 – ניסוי מוצלח בירי בשטח ניסוי באריזונה.
* יוני 2006 – חברת ריית'יאון חותמת על חוזה בשווי 42.7 מיליון דולר לייצור 335 פגזים.
* אוגוסט 2006 – בשל קשיים טכניים נדחה תאריך קליטת הפגז בצבא האמריקני לאביב 2007.
* ספטמבר 2006 – ירי מוצלח במסגרת ניסוי (הושג דיוק של פחות מ-5 מ' מהמטרה).
* מאי 2007 – ירי מבצעי ראשון בעיראק.
* אוקטובר 2007 – צבא אוסטרליה מבקש לרכוש את הפגז. שווי החוזה המשוער – 40 מיליון דולר.
* אפריל 2008 – צבא אוסטרליה מגדיל את היקף החוזה לשווי משוער של 58 מיליון דולר.

## מאפיינים

* קוטר: 155 מ"מ.
* הנחיה: ניווט לוויני (GPS) או ניווט אינרציאלי.
* עלות יחידה: 80,000 דולר. עלות זו עתידה לרדת עם התחלת הייצור הסדרתי.
* טווח:
** דגם בלוק Iאיי-1: 23 ק"מ.
** דגם בלוק Iאיי-2: 35–40 ק"מ.

## דגמים

לפגז אקסקליבר קיימות 3 גרסאות:

* בלוק I: בעל ראש נפץ חודר-שריון:
** בלוק Iאיי-1: בעל טווח מוקטן. נכנס לשירות בשנת 2007.
** בלוק Iאיי-2: בעל טווח מוגדל.
** בלוק Iבי: בעל יכולות מלאות ומחיר מופחת (במסגרת ייצור סדרתי).
* בלוק II: בעל 64 פצצונות מצרר (DPICM) או 2 פצצונות נ"ט מסוג SADARM.
* בלוק III: מיועד לשאת חימוש מתקדם (עתידי) בעל יכולת זיהוי מטרות.

## שירות

הפגז עתיד להרכש על ידי המדינות הבאות:
*: דגם ראשון כבר בשימוש מבצעי.
*: בתהליכי רכישה.
*
*: החל מ-2010.

## פלטפורמות

ניתן לירות את הפגז מהפלטפורמות הבאות:
* M109A6 פלאדין.
* תותח M198 (תותח אמריקני נגרר).
* תותח M777 (תותח נגרר בריטי).
* תומ"ת ארצ'ר.
* תותח non-line-of-sight מסדרת Future Combat Systems של צבא ארצות הברית (עתידי).

## קישורים חיצוניים

קטגוריה:ארטילריה
קטגוריה:תחמושת
קטגוריה:פגזי ארטילריה 155 מ"מ
חורחה גרסיה

**חורחה גרסיה** (באנגלית: **Jorge Garcia**; נולד ב-28 באפריל 1973) הוא שחקן וקומיקאי אמריקאי. הוא התפרסם בתפקידו כהקטור לופז בסדרת הטלוויזיה "בקר" (2003–2004) ברשת CBS, ולאחר מכן בתפקידו בתור הוגו "הארלי" רייס בסדרה "אבודים" (2004–2010) ברשת ABC, ומתפקידו בתור ג'רי אורטגה בסדרה המשטרתית "הוואי חמש-אפס" (2013–2019) ברשת CBS.

## ביוגרפיה
גרסיה נולד באומהה, נברסקה. אימו, דורה מסה, היא פרופסורית ממוצא קובני, ואביו, אומברטו גרסיה, הוא רופא ממוצא צ'יליאני. הוא גדל בעיר סן חואן קפיסטראנו, קליפורניה ולמד בבית הספר התיכון סן קלמנטה. הוא עסק בהיאבקות בבית הספר התיכון, שם קיבל את הכינוי "רוצח עם פני תינוק". בשנתו האחרונה תיכון, הוא נבחר על ידי הפקולטה ל"טריטון השנה", התואר הגבוה ביותר שניתן לתלמיד י"ב.

בשנת 1995 גרסיה סיים תואר ראשון בלימודי תקשורת באוניברסיטת קליפורניה בלוס אנג'לס (UCLA). הוא גם למד משחק בבית ספר לאומנויות במה בבוורלי הילס, קליפורניה.

## קריירה
בשנים 2004–2010 הוא התפרסם בזכות תפקידו במשך שש עונות של סדרת הטלוויזיה "אבודים" ברשת ABC בתור הוגו "הארלי" רייס. גרסיה הוא השחקן הראשון שנבחר לשחק בסדרה. הוא גם שיחק בסדרת הפנטזיה "עד עצם היום הזה" כ"ענק" בתפקיד אורח.

בשנת 2005 שיחק בתור פדרו בדרמה הקומית "*Little Athens*", לצד מייקל פניה ורייצ'ל מיינר.

גרסיה מופיע על העטיפה של האלבום המוזיקלי "Hurley" של להקת הרוק אלטרנטיבי "ויזר" שיצא ב-10 בספטמבר 2010. האלבום נקרא על שם דמותו מהסדרה "אבודים". הוא הופיע כסולן אורח במספר הופעות של הלהקה באותה שנה.

בשנת 2012 שיחק בתפקיד הראשי בסדרת הפשע "אלקטרז" ברשת Fox, בדמותו של ד"ר דייגו סוטו. הסדרה בוטלה לאחר עונה אחת עקב אחוזי צפייה נמוכים.

בשנת 2013 הצטרף כדמות חוזרת לעונה הרביעית של סדרת הטלוויזיה המשטרתית "הוואי חמש-אפס" ברשת CBS, המהווה חידוש לסדרה המקורית באותו השם (ששודרה בשנים 1968-1980). החל מהעונה החמישית עד לסיומה בעונה העשירית היה גרסיה חלק מצוות השחקנית הראשי; גרסיה גילם את ג'רי אורטגה, תאורטיקן קונספירציות שסייע ל-5-O במהלך מספר חקירות ובסופו של דבר נשכר על ידי היחידה כיועץ מיוחד.

בשנת 2015 שיחק בתפקיד משני בסרט הקומדיה "שושבין להשכרה". באותה שנה, שיחק בסרטו של פרנק קורצ'י "השישה המגוחכים" שעלה ישירות לנטפליקס בכיכובו של אדם סנדלר.

בשנת 2016 דיבב את דמותו של גרמור בסרט האנימציה "כלב מי שמנגן", ושיחק בקומדיה "לך תעבוד"  בכיכובם של מיילס טלר ואנה קנדריק.

בשנת 2020 התארח בפרק מתוך העונה הרביעית של הסדרה "מקגייוור" ברשת CBS. באותה שנה שיחק בתפקיד קטן בסרט הקומדיה של נטפליקס ; שיחק גם בתפקיד הראשי בסרט הדרמה הצ'יליאני "חלומות רחוקים" של הבמאי גספר אנטיו; זהו הסרט הצ'יליאני המקורי הראשון שהועלה לשירות הסטרימינג נטפליקס.

## חיים אישיים
ביוני 2019 נישא גרסיה לשחקנית רבקה בירדסל, לאחר שהשניים הכירו על הסט של "הוואי חמש-אפס".

## פילמוגרפיה
### קולנוע

### טלוויזיה

## קישורים חיצוניים

קטגוריה:אמריקאים ילידי נברסקה
קטגוריה:אומהה: אישים
קטגוריה:אבודים
קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:בלוגרים אמריקאים
קטגוריה:אמריקאים ממוצא צ'יליאני
קטגוריה:אמריקאים ממוצא קובני
קטגוריה:בוגרי אוניברסיטת קליפורניה בלוס אנג'לס
קטגוריה:משתתפי הזמר במסכה (תוכנית טלוויזיה אמריקאית)
קטגוריה:אמריקאים שנולדו ב-1973
הרשות הציבורית של אלג'יריה לשידורי רדיו וטלוויזיה

**הרשות הציבורית של אלג'יריה לשידורי רדיו וטלוויזיה** (בערבית: **المؤسسة العمومية للبث الإذاعي والتلفزي الجزائري**, בצרפתית: **Télédiffusion d'Algérie**) היא המוסד המפעיל את תחנות הרדיו וערוצי הטלוויזיה הממלכתיים של אלג'יריה. הרשות מפעילה כיום 3 ערוצי טלוויזיה כלל-אלג'יראיים ו-5 ערוצי טלוויזיה אזוריים, וכן 3 תחנות רדיו כלל-אלג'יראיות ו-28 תחנות רדיו אזוריות. השידורים מתקיימים בשפות: ערבית, צרפתית וקבילית (אחת השפות הברבריות). תחנות הרדיו האזוריות מקיימות שידורים גם בשפות ברבריות אחרות. הרשות מפעילה גם תחנת רדיו בינלאומית המשדרת בגלים קצרים ובאמצעות לוויין לארצות ערב, לאירופה, לאפריקה ולצפון אמריקה.

תושבי אלג'יריה נהנו משידורי רדיו וטלוויזיה ברמה גבוהה יחסית, זאת משום שעד קבלת העצמאות ב-1962 נחשבה אלג'יריה לחלק בלתי-נפרד מצרפת ולפיכך פעלו בה שירותי השידור הצרפתיים הרגילים. רשות השידור הצרפתית (RTF) הפעילה שידורי טלוויזיה באלג'יריה כבר בדצמבר 1956, הרבה לפני ששידורים כאלה הופעלו במדינות אחרות במזרח התיכון ובצפון אפריקה. הטלוויזיה האלג׳ירית היא הטלוויזיה השנייה אשר קמה בעולם הערבי לאחר הטלוויזיה העיראקית אשר קמה אף היא ב-1956, ב-2 במאי אותה שנה. ב-28 באוקטובר 1962, חודשים ספורים לאחר שאלג'יריה הפכה למדינה עצמאית, הוקמה רשות שידור אלג'יראית שהחלה להפעיל תחנות רדיו וערוצי טלוויזיה באזורים שונים של אלג'יריה. ב-1972 החלו שידורי טלוויזיה צבעוניים (בשיטת PAL). ב-1980 החלה רשות השידור האלג'יראית להשתמש בלוויין תקשורת להעברת שידורי רדיו לדרום אלג'יריה.
 
"הרשות הציבורית לשידורי רדיו וטלוויזיה" הוקמה ב-1 ביולי 1986 על-פי צו ממשלת אלג'יריה שהורה על רפורמה במבנה רשות השידור האלג'יראית. הרפורמה אפשרה יתר אוטונומיה לאגפים השונים של הרשות. ב-1990 החלה הרשות לשדר בשיטה דיגיטלית. במהלך שנות ה-90 הורחבו שידורי הרדיו האזורי והוקמו תחנות רדיו חדשות רבות המשדרות לאזורים מסוימים של אלג'יריה.

## תחנת הרדיו הבינלאומית
ב-19 במרץ 2007 הקים הרדיו האלג'יראי תחנת שידור בינלאומית המשדרת בערבית, בצרפתית, באנגלית ובספרדית, בגלים קצרים ובאמצעות לוויין, לארצות ערב, אירופה, אפריקה וצפון אמריקה. השידור לארצות ערב מתבצע באמצעות לווייני Arabsat ו-Nile SAT, לאפריקה באמצעות NNS 7, לאירופה באמצעות Hot Bird ולצפון אמריקה באמצעות הלוויין Galaxy. השידורים מתקיימים כל יום בין 12 בצהריים לחצות לפי שעון אלג'יריה. עיקר השידורים הם מהדורות חדשות ותוכניות אקטואליה.

## קישורים חיצוניים

* 

* אתר הרשות הציבורית של אלג'יריה לשידורי רדיו וטלוויזיה בערבית ובצרפתית
* אתר תחנת הרדיו הבינלאומית של רדיו אלג'יריה 

קטגוריה:אלג'יריה: תקשורת
קטגוריה:ערוצי טלוויזיה ערביים
קטגוריה:רדיו ציבורי
קטגוריה:שידור ציבורי
ציפורה (מדור רכילות)

[שמאל|ממוזער|300px|[לוגו המדור "ציפורה"]]
**ציפורה** היה מדור רכילות שפורסם בעיתון "חדשות" החל משנת 1984 ועד לסגירתו של העיתון בשנת 1993. בשנים שלאחר מכן פורסם המדור במקומון "העיר", ובתחילת שנת 2007 נסגר.

ציפורה נחשב עד היום כאחד ממדורי הרכילות המשפיעים ביותר בתרבות הישראלית, וכאחד שפיתח את תחום הרכילאות בארץ. המדור נחשב כמדור הרכילות הראשון אשר התמקד בהצגת צדדים מביכים ושליליים של הידוענים בישראל, והתאפיין בסגנון צבעוני, משוחרר ובלתי-רשמי - סגנון אשר הלם את אופיו של עיתון "חדשות" בימים ההם. המדור אף הכניס לשפה העברית ביטויים חדשים, כגון "ציפורה הרוסה", "לא חשוב מאיזו עדה", ו"היונגיאני של...". בסיומו של כל מדור התפרסמה בדיחה, לעיתים בעלת אופי מיני, תחת הכותרת "ונסיים בבדיחה".

עורכי המדור מעולם לא חתמו בשמם על פרסומי הרכילות, ולכן במשך שנים התרוצצו בציבור שמועות רבות בנוגע לזהותה של אותה רכילאית הקרויה "ציפורה", אשר מיררה את חייהם של הידוענים הישראלים. "ציפורה" הוצגה ואופיינה במשך השנים כאישה רווקה ומרירה, מלאת תלונות כלפי הנעשה בתרבות הישראלית ובעלת נקודת השקפה צינית. כיום כבר ידוע כי מייסדו של המדור היה רינו צרור, וכי העורכת הראשונה שלו הייתה ציפה קמפינסקי, ממקימי עיתון "חדשות" - שעל שמה קרוי המדור. עם עורכיו במרוצת השנים נמנים אביב הברון, אהוד אשרי, דנה מודן, רענן שקד, גל אוחובסקי ועירית לינור. רחל ברטל-יבנאלי הייתה 'ציפורה' האחרונה עד סגירת העיתון.

בחודש ינואר 2007 הוחלט במקומון "העיר" לפצל את מדור "ציפורה" למספר מדורים נפרדים שפוזרו בחלקיו השונים של העיתון, ובכך למעשה נסגר המדור.

## קישורים חיצוניים
*  (עם סגירתו של המדור)

קטגוריה:חדשות
קטגוריה:העיר
קטגוריה:כתבי רכילות ישראלים
קטגוריה:עיתונות עברית: טורים ומדורים
גביע העולם למועדונים 2007

**גביע העולם למועדונים 2007** נערך בשנת 2007 ביפן מה-7 בדצמבר עד ה-16 בדצמבר, והוא גביע העולם למועדוני כדורגל הרביעי במספר. בטורניר זכתה הקבוצה האיטלקית מילאן, נציגת איגוד התאחדויות הכדורגל האירופאיות אופ"א. הייתה זו הזכייה ה-18 של מילאן בתואר בינלאומי, יותר מכל מועדון כדורגל אחר בעולם.

## מבנה הטורניר
בטורניר השתתפו 6 האלופות משנת 2007 של התחרויות האזוריות מטעם הקונפדרציות היבשתיות של פיפ"א. בעקבות מעברה של אוסטרליה מ-OFC (קונפדרציית הכדורגל של אוקיאניה) ל-AFC (קונפדרציית הכדורגל של אסיה) לפני הטורניר הקודם ב-2006, אלופת אוקיאניה ונציגתה לטורניר הייתה קבוצת חובבים. לפיכך הוחלט שהחל מהטורניר ב-2007 יתקיים משחק בין אלופת אוקיאניה לאלופת המארחת יפן, שהמנצחת בו תעפיל לשלב רבע הגמר של הטורניר. כדי למנוע מצב שבו יתחרו בטורניר שתי קבוצות מאותה מדינה, נקבע עוד שבמידה והזוכה בליגת האלופות האסיאתית היא קבוצה יפנית, את מקומה של אלופת יפן בטורניר תתפוס הקבוצה שאינה יפנית שסיימה במקום הגבוה ביותר בליגת האלופות האסיאתית. תרחיש זה התממש לבסוף כאשר הזוכה בטורניר האסייתי הייתה הקבוצה היפנית אוראווה רד דיימונדס, כך שסגניתה, הקבוצה האיראנית ספאן, התמודדה בשלב הפלייאוף מול נציגתה של אוקיאניה.

התחרות התקיימה בשיטת הנוק אאוט. מנצחת שלב הפלייאוף הצטרפה לאלופות מצפון אמריקה, אסיה ואפריקה בשלב רבע הגמר. המנצחות ברבע הגמר הצטרפו לאלופות אירופה ודרום אמריקה, שזוכות בכרטיס אוטומטי לשלב חצי הגמר בזכות העובדה שהן מגיעות מאזורים חזקים יותר. המפסידות בשלב חצי הגמר התמודדו על המקום השלישי והמנצחות עלו לגמר שבו נקבעה האלופה.

שינוי נוסף מהתחרות הקודמת, הוא ביטול המשחק על המקום החמישי בין המפסידות של שלב רבע הגמר.

## קבוצות משתתפות
הקבוצות שהשתתפו בטורניר הן:

## המשחקים
### פלייאוף
* 7 בדצמבר:  ספאן -  ויטאקרי יונייטד: 1-3

### רבע הגמר
* 9 בדצמבר: אטוילה דו סאהל - פצ'וקה: 0-1
* 10 בדצמבר: ספאן - אוראווה רד דיימונדס: 3-1

### חצי הגמר
* 12 בדצמבר:  אטוילה דו סאהל -  בוקה ג'וניורס: 1-0
* 13 בדצמבר:  מילאן -  אוראווה רד דיימונדס: 0-1

### מקומות 3-4
המשחק על המקום השלישי נערך ב-16 בדצמבר:
* אטוילה דו סאהל - אוראווה רד דיימונדס: 4-2 (2-2)

### הגמר
משחק הגמר נערך ב-16 בדצמבר:
* בוקה ג'וניורס - מילאן: 4-2

## מלך השערים
בתואר מלך השערים של הטורניר זכה וושינגטון (אוראווה רד דיימונדס) שהבקיע שלושה שערים. במקום השני זכו עמאד מוחמד (ספאן) ופיליפו אינזאגי (מילאן) שהבקיעו 2 שערים כל אחד. 11 שחקנים נוספים הבקיעו שער אחד בטורניר.

## פרסים

## קישורים חיצוניים
* הטורניר באתר פיפ"א
* אליפות העולם לקבוצות 2007, אתר "ליגה"
* 

קטגוריה:גביע העולם בכדורגל לקבוצות
קטגוריה:תחרויות כדורגל ב-2007
קטגוריה:תחרויות כדורגל ביפן
קטגוריה:2007 באסיה
לורנס דאטון

**לורנס דאטון** (באנגלית: **Lawrence Dutton**; נולד ב-9 במאי 1954) הוא ויולן אמריקאי, חבר ברביעיית אמרסון. דאטון סיים את לימודי התואר הראשון והשני במוזיקה בבית הספר ג'וליארד, שם היה תלמידה של ליליאן פוכס.  

דאטון הוא חבר סגל המורים באוניברסיטה של מדינת ניו יורק בסטוני ברוק ובבית הספר מנהטן למוזיקה. הוא יליד ניו יורק ומתגורר כיום בברונקסוויל שבניו יורק עם אשתו, הוויולנית אליזבת דאטון. צמד הוויולנים הם הורים לשלושה בנים.

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ויולנים אמריקאים
קטגוריה:בוגרי בית הספר ג'וליארד
קטגוריה:סגל בית הספר מנהטן למוזיקה
קטגוריה:אמריקאים שנולדו ב-1954
סמל טורקמניסטן

**סמל טורקמניסטן** הוא החותם הרשמי של המדינה ומורכב ממספר סממנים המאפיינים אותה.

הסמל נוצר לראשונה לאחר שטורקמניסטן קיבלה עצמאות מברית המועצות ב-1991. בין 1992 ו-2003 היה הסמל עגול. כיום צורתו רובע אלחיזב, ۞, כוכב בעל שמונה קצוות, שהוא סמל מוסלמי (דתם של מרבית הטורקמנים). הכוכב ירוק עם שוליים זהובים. במרכז הכוכב צורה מעגלית שבה שיבולי חיטה, מתומנים המצויים באריגת שטיחין מסורתית ובאמצע סוס אחאל-טקה, מקור גאווה לאומי. חלק מן האלמנטים בסמל המדינה מצויים גם בדגל טורקמניסטן. 

## קישורים חיצוניים

קטגוריה:טורקמניסטן: סמלים לאומיים
טורקמניסטן
טורקמניסטן
קטגוריה:סוסים בתרבות
כאב ביצים

בסלנג, "**כאב ביצים**" הוא כינוי למצב של כאב באזור האשכים בעקבות גירוי מיני מתמשך שלא נגמר באורגזמה או בשפיכה. נכון לשנת 2009, תופעה זו לא נחקרה דייה והמידע על אודותיה בלתי מספק.

לא כל גירוי שאינו בא על סיפוקו גורם לכך. כאב ביצים נגרם מגודש באשכים ובערמונית ולעיתים מלווה בבצקת באשכים.

בסלנג אנגלי, התופעה מכונה Blue Balls - **ביצים כחולות** או **דיכאון ביצים**. לתופעה זו אין כינוי מקצועי מוסכם, אולם האורולוגים רוקני ואלריו הציעו לכנות אותה "Epididymal Hypertension", ובתרגום לעברית, "יתר לחץ דם של יותרת האשך".

עוררות מינית של גבר מלווה בפעילות של המערכת הפאראסימפתטית הגורמת לזרימה מוגברת של דם לרקמות הפין וכן לאשכים ולערמונית, ובה בעת להאטת זרימת דם מאיברי המין בחזרה לגוף. כך נוצר לחץ דם מקומי גבוה דיו ליצירת זקפה. לאחר פורקן מיני המופעל על ידי מערכת העצבים הסימפתטית (האנטגוניסטית למערכת הפאראסימפתטית) מתאפשר פינוי מהיר של דם מרקמות איברי המין, ומופסקת זרימת הדם המוגברת אליהם.

לאחר זמן ממושך של עוררות מינית ללא שפיכה, נוטים הדם והנוזל הלימפטי להיקוות, ותכולת החמצן בדם יורדת, מצב המכונה "גודש של כלי דם". גברים הסובלים מכאב אשכים כרוני או מזקפה ממושכת (זקפה ללא גירוי מעל לארבע שעות), וכן הסובלים מכאב ביצים חריף וממושך, עלולים להזדקק לטיפול רפואי.

## טיפול
הטיפול הפשוט ביותר בכאב ביצים הוא הגעה לשפיכה, בין בדרך של יחסי מין ובין בדרך של אוננות. השפיכה גורמת לפעילות של המערכת הסימפתטית ולהפסקת הגודש על ידי זרימה מחודשת של נוזלים מאיברי המין בחזרה לגוף.

במקרים מסוימים, הגודש והכאבים המלווים נפסקים לאחר שעה קלה גם ללא שפיכה - אך במקרים אחרים ההקלה עשויה להגיע לאחר זמן רב יותר (עד שתים-עשרה שעות).

כאב ביצים כמעט ולא נחקר, אם כי יש אזכורים רבים שלו בספרות הרפואית, ונראה שאין מחלוקת בדבר קיום התופעה. יוצא הדופן אולי היחיד הוא מאמרם של Chalett & Nerenberg שפורסם בשנת 2000 בכתב העת Pediatrics והתגובות שפורסמו למאמר. שלט ונרנברג מציעים טיפול נוסף על שפיכה, הכולל את המאמץ הכרוך בהרמת חפץ כבד הגורם לפעולת וולסלבה (לחץ תוך בטני מוגבר).

## ראו גם
* מחלות ומומים באשך

## הערות שוליים

__NOTOC__
קטגוריה:סלנג עברי
קטגוריה:מחלות גניטליה גברית
קטגוריה:אשך